ཡུན་རིང་གི་ལོ་རྒྱུས་ལྡན་པའི་པོ་ཏཱ་ལའི་ཐེམ་སྐས་ཀྱི་སྟེང་ནས་གངས་ལྗོངས་ཀྱི་སྐྱབས་གནས་བླ་མ་ཞིག་ཞལ་ནས་མ་ཎི་འདོན་ཞོར་ལྷ་ལྡན་དུ་ཕེབས།འོན་ཀྱང་ཁོང་ལྷ་གྲོང་ལ་སླེབས་པ་དང་ཧང་སངས་ཤིང་ཧ་ལས་དགོས་པ་ཞིག་བྱུང་བ་ནི།ལྷ་ཁང་དང་དགོན་སྡེ་ཐ་དག་ཐལ་རྡུལ་དུ་བཏང་ཞིང༌།གྲྭ་བཙུན་ཐམས་ཅད་མཐོང་སར་མེད།ཁོང་གི་སྤྱན་ལམ་དུ་མངའ་བ་ནི།ལུས་ཀྱི་སྤྱོད་ལམ་དང༌།ངག་གི་སྐད་ཆ་ཐམས་ཅད་བོད་དང་མི་མཐུན་པའི་རྒྱ་དམག་ཁྱུ་གཅིག་གོ།དམག་མི་དེ་ཚོས་ཁོང་དང་ཁོང་གི་སྐུ་འཁོར་ཚོ་མཐོང་བ་དང༌།མངའ་བདག།མ་རྩ་རིང་ལུགས་པ།བཀས་བཀོད་རྒྱུད་འཛིན་པ།ཞེས་བསྡིགས་བཞིན་བསམ་ལོང་བྱ་ལོང་མེད་པར་བཙོན་དུ་བརྫངས།